Oficiālais Vēstnesis L 300 , 29/11/2000 Lpp. 0024 - 0027



Komisijas Direktīva 2000/74/EK (2000. gada 22. novembris), ar ko tehnikas attīstībai pielāgo Padomes Direktīvu 93/29/EEK par divriteņu vai trīsriteņu mehānisko transportlīdzekļu vadības ierīču, signalizatoru un indikatoru identifikāciju (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Direktīvu 92/61/EEK par divriteņu vai trīsriteņu mehānisko transportlīdzekļu tipa apstiprināšanu [1], kur jaunākie grozījumi izdarīti ar Eiropas Parlamenta un Padomes Direktīvu 2000/7/EK [2], un īpaši tās 16. pantu, ņemot vērā Padomes 1993. gada 14. jūnija Direktīvu 93/29/EEK par divriteņu vai trīsriteņu mehānisko transportlīdzekļu vadības ierīču, signalizatoru un indikatoru identifikāciju [3] un īpaši tās 4. pantu, tā kā: (1) Direktīva 93/29/EEK ir viena no atsevišķajām direktīvām, kas attiecas uz Kopienas tipa apstiprināšanas procedūru, kura ieviesta ar Direktīvu 92/61/EEK. Tāpēc Direktīvas 92/61/EEK noteikumi, kas attiecas uz transportlīdzekļu sistēmām, detaļām un atsevišķām tehniskām vienībām, attiecas uz minēto direktīvu. (2) Sakarā ar tehnoloģijas attīstību tagad ir iespējams Direktīvu 93/29/EEK pielāgot tehnikas attīstībai. Lai visa tipa apstiprināšanas sistēma darbotos pareizi, minētajā direktīvā jāprecizē vai no jauna jāiekļauj dažas prasības. (3) Šajā nolūkā prasības, kas attiecas uz dažu simbolu nozīmi un identifikāciju, būtu jāsaskaņo ar prasībām, kuras ir Padomes 1977. gada 21. decembra Direktīvā 78/316/EEK par to dalībvalstu tiesību aktu tuvināšanu, kas attiecas uz mehānisko transportlīdzekļu iekšējo aprīkojumu (vadības ierīču, signalizatoru un indikatoru identifikāciju) [4], kurā grozījumi izdarīti ar Komisijas Direktīvu 93/91/EEK [5], un jāprecizē informācijas dokumentā iekļautā informācija. (4) Pasākumi, kas paredzēti šajā direktīvā, saskan ar atzinumu, ko sniegusi Komiteja pielāgošanai tehnikas attīstībai, kura izveidota saskaņā ar 13. pantu Padomes 1970. gada 6. februāra Direktīvā 70/156/EEK [6] par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu, kur jaunākie grozījumi izdarīti ar Eiropas Parlamenta un Padomes Direktīvu 2000/40/EK [7], IR PIEŅĒMUSI ŠO DIREKTĪVU. 1. pants Direktīvas 93/29/EEK I un II pielikumu groza saskaņā ar šīs direktīvas pielikumu. 2. pants 1. No 2002. gada 1. janvāra dalībvalstis, pamatojoties uz vadības ierīču, signalizatoru un indikatoru identifikāciju, nedrīkst: - atteikties piešķirt divriteņu vai trīsriteņu mehāniskā transportlīdzekļa EK tipa apstiprinājumu vai - aizliegt divriteņu vai trīsriteņu mehānisko transportlīdzekļu reģistrāciju, pārdošanu vai nodošanu ekspluatācijā, ja vadības ierīču, signalizatoru un indikatoru identifikācija atbilst prasībām, kas noteiktas Direktīvā 93/29/EEK, kuru groza ar šo direktīvu. 2. No 2002. gada 1. jūlija dalībvalstis atsaka EK tipa apstiprinājumu jebkuram jauna tipa divriteņu vai trīsriteņu mehāniskajam transportlīdzeklim, ja tas neatbilst vadības ierīču, signalizatoru un indikatoru identifikācijas prasībām, kas noteiktas Direktīvā 93/79/EEK, kuru groza ar šo direktīvu. 3. pants 1. Dalībvalstis vēlākais līdz 2001. gada 31. decembrim pieņem un publicē noteikumus, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju. Minētos noteikumus dalībvalstis piemēro no 2002. gada 1. janvāra. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 2. Dalībvalstis dara Komisijai zināmus tos savu tiesību aktu svarīgākos noteikumus, ko tās pieņēmušas jomā, uz kuru attiecas šī direktīva. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 2000. gada 22. novembrī Komisijas vārdā — Komisijas loceklis Erkki Liikanen [1] OV L 225, 10.8.1992., 72. lpp. [2] OV L 106, 3.5.2000., 1. lpp. [3] OV L 188, 29.7.1993., 1. lpp. [4] OV L 81, 28.3.1978., 3. lpp. [5] OV L 284, 19.11.1993., 25. lpp. [6] OV L 42, 23.2.1970., 1. lpp. [7] OV L 203, 10.8.2000., 9. lpp. -------------------------------------------------- PIELIKUMS I. Direktīvas I pielikumu groza šādi: 1. Pielikuma 2.1.1. iedaļu aizstāj ar šādu iedaļu: "2.1.1. Šie simboli ir skaidri saskatāmi uz fona." 2.————————— Pielikuma 2.1.5. iedaļu groza šādi: šo tekstu pievieno 3. attēla nosaukumam: "Piezīme: ja kreisā un labā virziena indikatoram ir atsevišķie signalizatori, tad arī abas bultas drīkst būt atsevišķi.", ar šo attēlu aizstāj 12. attēlu: +++++ TIFF +++++ "12. attēlsPakaļējais miglas lukturis (3)Signalizatora krāsa: dzintara", ar šādu nosaukumu aizstāj 13. attēla nosaukumu: " " , ar šādu nosaukumu aizstāj 14. attēla nosaukumu: " " , ar šo attēlu aizstāj 15. attēlu: +++++ TIFF +++++ "15. attēlsApgaismojuma slēdzisSignalizatora krāsa: zaļa", ar šādu nosaukumu aizstāj 16. attēla nosaukumu: " " , svītro 17. attēlu, attiecīgi 18. līdz 19. attēlu pārnumurē par 17. un 18. attēlu, ar šādu piezīmi aizstāj 1. piezīmi: "(1) Norobežotās zonas var būt nepārtrauktas." II. Direktīvas II pielikumu groza šādi.Pielikuma 1. papildinājumu aizstāj ar šādu: " 1. papildinājums +++++ TIFF +++++ " --------------------------------------------------